NELJANDA KOOSSEISU

JUHATUSE KOOSOLEKU P R O T O K O L L

Haapsalu,								22. aprill 2004 nr 18

Algus kell 15.30, lõpp kell 16.25

Juhatas		volikogu esimees Andres Ammas

Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Raimond Lunev, Märt Maiste, Arder Väli

Puudus 	Urmas Sukles, Alar Schönberg
Kutsutud	aselinnapea Martin Schwindt

Kinnitati järgmine päevakord:
1. Haapsalu Linnavolikogu 30.04.2004 istungi päevakorra projekti koostamine
2. Muud

Päevakorrapunkt nr 1

Haapsalu Linnavolikogu 30.04.2004 istungi päevakorra projekti koostamine

KUULATI:
Volikogu esimeest Andres Ammast, kes tutvustas linnavalitsuselt volikogu menetlusse esitatud eelnõusid. Juhtivkomisjonide esimeeste ettepanekul koostati istungi päevakorra projekt.

Ühehäälselt
OTSUSTATI:

Esitada 30.04.2004 volikogule kinnitamiseks järgmine päevakorra projekt:

1. Haapsalu põhimääruse muutmine
Ettekandja			linnavalitsus
Kaasettekandja		õiguskomisjon

2. Haapsalu Linnavolikogu 27.02.2004 otsuse nr 94 “Haapsalu Linnamajanduse Aktsiaseltsi aktsiate võõrandamine” muutmine
Ettekandja			linnavalitsus
Kaasettekandja		õiguskomisjon
				rahanduskomisjon

3. Üldplaneeringut muutva detailplaneeringu algatamine (Posti 34, Haapsalu)
Ettekandja			linnavalitsus
Kaasettekandja		kommunaalkomisjon

4. Kinnisasja Ehte 8, Haapsalu avaliku kirjaliku enampakkumise korras võõrandamise tulemuste kinnitamine
Ettekandja			linnavalitsus
Kaasettekandja		õiguskomisjon

5. Kinnisasja Lossiplats 6, Haapsalu avaliku kirjaliku enampakkumise korras võõrandamise tulemuste kinnitamine
Ettekandja			linnavalitsus
Kaasettekandja		õiguskomisjon

6. Jaoskonnakomisjonide moodustamine
Ettekandja			linnavalitsus
Kaasettekandja		õiguskomisjon

7. Haapsalu Linnavolikogu 20.06.2002 otsuse nr 180 “Haapsalu linna valimiskomisjoni moodustamine” muutmine
Ettekandja			linnavalitsus
Kaasettekandja		õiguskomisjon

8. Haapsalu Linnavolikogu 24.09.1999 otsuse nr 135 “Haapsalu linna konkursi- ja atesteerimiskomisjoni moodustamine” muutmine
Ettekandja			linnavalitsus
Kaasettekandja		õiguskomisjon

9. Haapsalu Linnavolikogu 29.11.2002 otsuse nr 12 “Haapsalu Linnavolikogu 22.12.2000 otsuse nr 80 “”Majanduslike huvide deklaratsioonide hoidja määramine ja majanduslike huvide deklareerimine” muutmine” muutmise” muutmine
Ettekandja			linnavalitsus
Juhtivkomisjon		õiguskomisjon

Päevakorrapunkt nr 2

Muud

KUULATI volikogu esimeest Andres Ammast, kes informeeris juhatust ametireisist koos linnapeaga Itaaliasse Grve linnas. Külaskäik toimus ajavahemikus 20. kuni 23. märtsini.
Teatavasti on Haapsalu Linnavalitsusel sõlmitud sõprusleping Itaalia Greve linnaga. Kõnealune leping on Haapsalu Linnavolikogus ratifitseeritud. Lepingu partner tegi seda juba teist korda. Esimene kord otsustati koostöölepingu sõlmimine. Peale nn katseaja läbimist, kinnitati sõprusleping lõplikult.
Loodetavastisaabuvad nende ettevõtjad Haapsalu äripäevadele, meie ettevõtjad on seal juba käinud. Ka noorte vahetus on toimunud ja Haapsalu Itaalia nädala raames saabub suvel esinema noorte kollektiiv. Brüsselist on võimalik paluda noorte vahetuseks raha.

Otsustati võtta informatsioon teadmiseks.

Istungi juhataja Andres Ammas andis sõna aselinnapeale Martin Schwindtile, kes soovis anda juhatusele informatsiooni linnavalitsuse tegevuse kohta. A. Ammas lahkus asjatoimetuste tõttu.

KUULATI aselinnapea Martin Schwindti.

1. Korteriühistutele antava laenu intressi kompenseerimine.
Viisime kokku kolm osapoolt: pankade esindajad, linnamajanduse AS esindajad ja korteri ühistute esindajad. Oleme jõudnud kokkuleppele EÜP ja Hansapangaga, et linn oleks nõus kompenseerima 5% ühistute poolt võetavast laenusummast. Keskmiselt on ühistud võimelised võtma laenu 200 000 kr, seega linna panus oleks 10 000 kr, selle võrra maksavad ühistud vähem intressi, mis on keskmiselt 6,3%. Korteriühistute esindajad leidsid, et see oleks innustav võtta pangalaenu.
Praegu linnaeelarves sellist raha ei ole. Selleks, et teada saada käesoleva aasta võimalikud laenuvõtjad, palusime korteriühistutel esitada aprillikuu lõpuks avaldused. Järgmise kuu lõpuni saavad taotlusi tuua ühistud, kes soovivad võtta laenu tuleval aastal, nii saame planeerida 2005. aasta linnaeelarvet.

Eesmärgiks palusime ühistutel püstitada eeskätt välisilme korrastamise, et linna ilme oleks parem.
Kellel on juba laen võetud, saavad refinantseerida lepingu ümbervormistamisega. Tuleviku intressi maksaks linnavalitsus kinni.

Kui kõik laabub, soovime esitada maikuu volikogu istungile arutamiseks 2004. aasta linnaeelarve muudatus.

OTSUSTATI: võtta informatsioon teadmiseks.

2. Ungru tee kinnistute müük.
2000. aastal otsustas volikogu panna müüki kümme kinnistut. Kolme enampakkumise jooksul on müüdud kaks krunti. Ükshaaval krunte müües ei saa välja arendada teid ja kommunikatsioonioone, mis on linna kohustus.

Kavatseme kuulutada välja avaliku kirjaliku enampakkumise kaheksale krundile korraga, millest saab veidi üle 1,8 milj kroonine tervikpakett.

Huvi on tundnud Koskisen OÜ, kes müüb valmisehitatud maju ja soovivad need majad Ungru tee kruntidele püsti panna. Kui nad näitavad ennast teovõimelistena, on võimalus jätkata nendega läbirääkimisi ülejäänud 12 krundi hoonestusmüügi osas.

OTSUSTATI:
võtta informatsioon teadmiseks.

KÜSIMUSED:
Juhatuse liige Arder Väli (1) soovis teada, millal jätkub OÜ Trigert Investiga kohtuistung ja kes asendab lahkunud linnasekretäri Kristel Jupitsat?
Aselinnapea M. Schwindt ei osanud küsimusele vastata, kuid lubas olukorda uurida kohe, nagu linnapea saabub tööle tagasi.

Juhatuse liige Arder Väli (2) soovis teada, kas linnaeelarve alalaekumise põhjused on välja selgitatud?
Vastas aselinnapea M. Schwindt. See on praegu 1/3 omavalitsuste probleem. Põhjus ei ole teada.

Juhatuse liige Arder Väli (3). Kas oskate poolaasta eelarve käekäiku prognoosida? Vajadusel võib teha negatiivse linnaeelarve
Vastas aselinnapea M. Schwindt. Linnal on 2003. aastast välja maksmata pool miljonit krooni toimetuleku summasid, mille taotlejate ring millegipärast pidevalt väheneb. Tahame seda summat jagada sotsiaalsfääris.

Juhatuse liige Arder Väli (4). Kui suur on tänasega linnavalitsuse pangaseis?
Vastas aselinnapea M. Schwindt. Tasumata on 1,2-1,4 milj kr.

Hr Väli ettepanek aselinnapea Schwindtile: kohe kontrollida raha seisu ja vajadusel teha järsk otsus halvima vältimiseks.

Andres Ammas
Volikogu esimees						Elvi Puda
								Protokollija